মহাৰাষ্ট্ৰ আৰু কেৰালাৰ কেবাখনো ঠাইৰ পিছত ভাৰতত কৰ'না ভাইৰাছৰ 'ছুপাৰস্প্ৰেডাৰ' হিচাপে পৰিগণতি হৈ পৰিছে দিল্লীৰ নিজামুদ্দিন অঞ্চলৰ বাংলেৱালা মছজিদস্থিত তবলীগ জামাতৰ মাৰ্কাজ। ইয়াৰ পিছতে ছ'চিয়েল মিডিয়াত কৰ'নাক লৈ আৰম্ভ হৈছে ধৰ্মীয় আক্ৰমণৰ খেল। শেহতীয়াকৈ ভাইৰেল হৈ পৰিছে এটি ভিডিঅ'। একেখন থালতে কেবাজনো মুছলমান যুৱকে একেলগে খাদ্য খোৱা আৰু চামুছ চেলেকি থকা ভাইৰেল ভিডিঅ'টো ইতিমধ্যে অসমৰ ছ'চিয়েল মিডিয়া ইউজাৰসকলেও শ্বেয়াৰ কৰা দেখিবলৈ পোৱা গৈছে।
কৰ'নাতংকৰ মাজতে কৃষক নেতা অখিল গগৈক আজি পুনৰ গ্ৰেপ্তাৰ কৰে ডিব্ৰুগড় আৰক্ষীয়ে। শিৱসাগৰ জিলা কাৰাগাৰৰ পৰা গ্ৰেপ্তাৰৰ সময়ত অখিল গগৈয়ে কৃষক নেতা মুকুট ডেকাৰ হাতত এখন পত্ৰ দি যায়। পইণ্ট পইণ্টকৈ লিখা পত্ৰখন NNOৰ পঢ়ুৱৈসকলৰ বাবে তলত আগবঢ়োৱা হ'ল।
"১। সকলো অসমবাসীয়ে কৰ'না ভাইৰাছৰ বিৰুদ্ধে দিয়া "লকডাউন" মানি চলক। সামাজিক দূৰত্ব বজাই ৰাখক। এয়া মোৰ আহবান।
২। কোৱাৰেণ্টাইনলৈ ভয় কৰিব নালাগে "আই" বা "বসন্ত" ওলালে আমাৰ পৰিয়ালবোৰত সকলোৱে আমি দূৰত্ব বজাই ৰাখি এনেকৈ স্ব-নিৰ্বাসিত হৈ থাকো।
নতুন দিল্লীঃ তবলীগ জামাতৰ কেন্দ্ৰ দিল্লীৰ নিজামুদ্দিনৰ বাংলেৱালী মছজিদ কৰ'না ভাইৰাছৰ হটস্পট হৈ পৰাৰ পিছতে এতিয়া দেশত দ্ৰুতগতিত বৃদ্ধি পাবলৈ লৈছে এই ভাইৰাছত আক্ৰান্ত হোৱা লোকৰ সংখ্যা। ইয়াৰ পিছতে সমগ্ৰ বিষয়টোক লৈ তৎপৰ হৈ পৰিছে দিল্লী চৰকাৰ আৰু কেন্দ্ৰ চৰকাৰ।
মঙলবাৰে মছজিদটোৰ পৰা ১৫০০ ৰো অধিক লোকক উদ্ধাৰ কৰি কোৱাৰেণ্টাইনৰ ব্যৱস্থা কৰাৰ লগতে দিল্লী চৰকাৰে তবলীগ জামাতৰ আয়োজকসকলৰ বিৰুদ্ধে গোচৰ ৰুজু কৰাৰ নিৰ্দেশো প্ৰদান কৰিছিল। উক্ত নিৰ্দেশ অনুযায়ী আজি দিল্লী আৰক্ষীয়ে মছজিদটোৰ মৌলবী মৌলানা ছান্দ আৰু আন ৬জনৰ বিৰুদ্ধে গোচৰ ৰুজু কৰিছে।
নতুন দিল্লীঃ দিল্লীৰ নিজামুদ্দিন অঞ্চলৰ প্ৰসিদ্ধ নিজামুদ্দিন দৰগাহৰ সমীপত থকা বাংলেৱালা মছজিদৰ মাৰ্কাজৰ পৰা ১৫০০ ৰো অধিক লোকক উদ্ধাৰ কৰা হোৱাৰ পিছত এইবাৰ ৰাজধানী চহৰখনৰ এটা গুৰুদ্বাৰৰ পৰাও উদ্ধাৰ কৰা হৈছে শতাধিকক। সংবাদ প্ৰতিষ্ঠান পিটিআইৰ বাতৰি অনুযায়ী দিল্লীৰ মজনু অঞ্চলৰ টিলা গুৰুদ্বাৰৰ পৰা বুধবাৰে উদ্ধাৰ কৰা হয় এইসকল লোকক।
দিল্লী আৰক্ষীৰ সূত্ৰই জনোৱা মতে গুৰুদ্বাৰটোত স্বাস্থ্য বিভাগৰ সহযোগত অভিযান চলাই অতিকমেও ২০০ লোকক উদ্ধাৰ কৰা হৈছে। এইসকল লোকৰ একাংশক স্বাস্থ্য পৰীক্ষাৰ অন্তত নেহৰু বিহাৰ অঞ্চলত বিদ্যালয়ত স্থাপন কৰা কোৱাৰেণ্টাইন চেণ্টাৰত ৰখা হৈছে।
চাংসাৰিঃ চীনৰ উহান চহৰৰ পৰা উৎপত্তি হোৱা কৰ'না ভাইৰাছৰ আতংক তথা ভয়াৱহতাই সমগ্ৰ বিশ্বকে ত্ৰাহি মধুসুধন দেখুৱাইছে। বিশ্বৰ প্ৰায় ২০০খন দেশত বিয়পি পৰিছে এই মাৰাত্মক ভাইৰাছ। এই ভাইৰাছক ধৰ্মৰ দৃষ্টিকোণৰে কেতিয়াওঁ নাচাবলৈ আৰু অসাৱধানতাৰ কবলত নপৰিবলৈ আহ্বান জনাইছে ভাৰতীয় জনতা পাৰ্টিৰ সংখ্যালঘু মৰ্চাৰ সাধাৰণ সম্পাদক তবিবৰ ৰহমানে।
বিশেষ প্ৰতিবেদনঃ অসমত চৰকাৰী তথ্যমতে কৰ'নাত আক্ৰান্ত লোকৰ সংখ্যা বৃদ্ধি পাই হৈছেগৈ ১৩ জন। বেচৰকাৰী তথ্যমতে এই সংখ্যা তাতোকৈয়ে অধিক। এই আটাইকেইজন আক্ৰান্তৰ সৈতে জড়িত হৈ আছে 'ছুপাৰস্প্ৰেডাৰ' নিজামুদ্দিনৰ তবলীগ জামাত। কিন্তু কিয় চৰ্চালৈ আহিছে এই তবলীগ জামাত? কেনেকৈ 'ছুপাৰস্প্ৰেডাৰ' হৈ পৰে এই তবলীগ জামাত? প্ৰখ্যাত নিজামুদ্দিন দৰগাহৰ সৈতে সম্পৰ্ক আছে নেকি ভাৰতত কৰ'নাৰ একপ্ৰকাৰ হটস্পট হৈ পৰা তবলীগ জামাতৰ? এই সকলো প্ৰশ্নৰ উত্তৰ একেলগে পাব এই প্ৰতিবেদনত।
নিজামুদ্দিনঃ ক'ত কিয় বিখ্যাত?
গুৱাহাটীঃ কৰ'না ভাইৰাছত আক্ৰান্তৰ মানচিত্ৰত ইতিমধ্যে অন্তৰ্ভুক্ত হৈছে অসম। মঙলবাৰে এই কথা নিশ্চিত কৰিছে ৰাজ্যৰ স্বাস্থ্য বিভাগে। স্বাস্থ্যমন্ত্ৰী ড০ হিমন্ত বিশ্ব শৰ্মায়ো এক টুইটযোগে এই কথা সদৰী কৰিছে। কৰ'নাত আক্ৰান্ত ৫২ বৰ্ষীয় কৰিমগঞ্জৰ লোকজনৰ দিল্লীৰ নিজামুদ্দিনৰ মাৰ্কাজত অনুষ্ঠিত তবলীগ জামাতৰ সৈতে কিছু যোগসূত্ৰ পোৱা গৈছে বুলিও স্বাস্থ্যমন্ত্ৰীগৰাকীয়ে জনাইছে।
গুৱাহাটীঃ অৱশেষত কৰ'না ভাইৰাছত আক্ৰান্তৰ মানচিত্ৰত অন্তৰ্ভুক্ত হ'ল অসমো। ইয়াৰ পূৰ্বে যোৰহাট মেডিকেল কলেজ হাস্পতালত এগৰাকী ৪ বছৰীয়া শিশুৰ দেহত কৰ'না ভাইৰাছ ধৰা পৰা বুলি বাতৰি প্ৰকাশ পাইছিল যদিও লাহোৱালৰ আইচিএমআৰত কৰা দ্বিতীয়টো পৰীক্ষাৰ ৰিপ'ৰ্ট নিগেটিভ পোৱাত স্বস্তিৰ নিশ্বাস পেলাইছিল ৰাজ্যবাসীয়ে।
নগাঁওঃ নগাঁও জিলাৰ ধিং আৰক্ষী থানাৰ অন্তৰ্গত মৈৰাধ্বজত এক ভয়ংকৰ অগ্নিকাণ্ডৰ ঘটনা সংঘটিত হয়। মঙলবাৰে দিনৰ ভাগত সংঘটিত হোৱা এই অগ্নিকাণ্ডৰ ঘটনাত প্ৰায় কুৰিটাকৈ বাসগৃহ সম্পূৰ্ণৰূপে জাহ যোৱাৰ বিপৰীতে ঘৰৰ আচবাব, নগদ ধন, দুখন চাইকেলকে ধৰি বহু লক্ষাধিক টকাৰ সা-সম্পত্তি আৰু দৰকাৰী নথি-পত্ৰ জুইত ভস্মীভূত হয়।
কোকৰাঝাৰঃ কৰ'না প্ৰতিৰোধৰ প্ৰস্তুতি সন্দৰ্ভত বুজ ল'বলৈ আজি কোকৰাঝাৰত উপস্থিত হয় মুখ্যমন্ত্ৰী সৰ্বানন্দ সোণোৱাল। কোকৰাঝাৰৰ SAI কমপ্লেক্সত হেলিকপ্টাৰেৰে অৱতৰণ কৰাৰ পিছতে মুখ্যমন্ত্ৰী পোনে পোনে কোকৰাঝাৰ আৰএনবি চিকিৎসালয়ত উপস্থিত হৈ স্বাস্থ্য বিভাগৰ উচ্চপদস্থ বিষয়াবৰ্গৰ সতে মিলিত হৈ কৰ'না প্ৰতিৰোধ প্ৰস্তুতিৰ বুজ লয়।
আমাৰ লক্ষ্য 'News Next One'ক মুক্ত আৰু স্বতন্ত্ৰ সংবাদ প্ৰতিষ্ঠান হিচাপে গঢ়ি তোলা। কিন্তু আপোনাৰ আৰ্থিক সহায় অবিহনে মুক্ত আৰু স্বতন্ত্ৰ সাংবাদিকতা কৰাতো আমাৰ পক্ষে অসম্ভৱ। সোঁতৰ বিপৰীতমুখী এই সাংবাদিকতাৰ ধাৰা অব্যাহত ৰাখিবলৈ আমাক আৰ্থিকভাৱে সহায় কৰক। আমাৰ বেংক একাউণ্ট নম্বৰঃ NEWSNEXTONE.COM, A/C No: 50200046365374, IFSC: HDFC0000758, HDFC BANK, Noonmati Branch।
প্ৰকৃতাৰ্থত আপোচহীন বাতৰি পৰিৱেশনৰ লক্ষ্যৰে বিশ্বব্যাপী গঢ়ি উঠা Independent & Nonprofit সাংবাদিকতাৰ আন্দোলনত ভাগ লোৱা অসমীয়া ভাষাৰ অনলাইন সংবাদ প্ৰতিষ্ঠান News Next One। সততা আৰু দায়ৱদ্ধতাসহকাৰে সাংবাদিকতা কৰিব বিচৰা প্ৰতিজনেই হ'ব পাৰে News Next Oneৰ এই বিপদসংকুল যাত্ৰাৰ অংশীদাৰ।
Thank you for contacting us!
© News Next One. All rights Reserved. Contact editor@newsnextone.com for any query. Powered by: Rongjeng Technologies.
